9 दिनों से हॉस्पिटल में एडमिट थीं, वजहों का खुलासा नहीं किया
मौनी रॉय पिछले 9 दिनों से हॉस्पिटल में एडमिट थीं। उन्होंने खुद सोशल मीडिया पर अपनी फोटो शेयर कर ये जानकारी दी। हालांकि, उन्होंने ये नहीं बताया कि उन्हें किस वजह से एडमिट होना पड़ा सोशल मीडिया पर फोटो शेयर करते हुए मौनी रॉय ने
मौनी रॉय पिछले 9 दिनों से हॉस्पिटल में एडमिट थीं। उन्होंने खुद सोशल मीडिया पर अपनी फोटो शेयर कर ये जानकारी दी। हालांकि, उन्होंने ये नहीं बताया कि उन्हें किस वजह से एडमिट होना पड़ा
सोशल मीडिया पर फोटो शेयर करते हुए मौनी रॉय ने लिखा- मैं अब ठीक हूं और मेरी सेहत में सुधार हो रहा है। उन्होंने अपने दोस्तों और रिश्तेदारों को हॉस्पिटल में उनका ख्याल रखने के लिए शुक्रिया भी किया। उन्होंने अपने पति सूरज नांबियार को भी उनका ध्यान रखने के लिए शुक्रिया कहा।
धीरे-धीरे सेहत में सुधार हो रहा है: मौनी 
हॉस्पिटल बेड से फोटो शेयर करते हुए मौनी ने लिखा- मैंने हॉस्पिटल में 9 दिन बिताए लेकिन इस दौरान मिले प्यार से मेरे मन में एक ठहराव घर कर गया है। इससे पहले मैंने कभी भी ऐसा कुछ भी महसूस नहीं किया था। मुझे ये बताते हुए खुशी हो रही है कि मैं वापस घर आ चुकी हूं और धीरे-धीरे मेरी सेहत में भी सुधार हो रहा है। अच्छी सेहत से ज्यादा जरूरी कुछ भी नहीं होता..
उन दोस्तों का शुक्रिया जो समय निकालकर हॉस्पिटल आए: मौनी 
मौनी रॉय ने आगे लिखा- मेरे दोस्तों का भी शुक्रिया जिन्होंने अपना कीमती समय निकालकर हॉस्पिटल में मेरा इतना ख्याल रखा, मेरे लिए दुआएं की और मुझे इतना प्यार दिया। इ लव यू गाइस! उन्होंने अपने पति को टैग करते हुए लिखा- तुम्हारे जैसा कोई नहीं है। ओम नमः शिवाय!
दिशा पाटनी, मृणाल ठाकुर ने पोस्ट पर किया कमेंट 
इस पोस्ट पर मौनी के फैंस लगातार कमेंट कर रहे हैं। दिशा पाटनी ने कमेंट किया- जल्दी ठीक हो जाओ मौनी! लव यू! निया शर्मा ने लिखा- गेट वेल सून मौनी। इनके अलावा अर्जुन बिजलानी और मृणाल ठाकुर ने भी मौनी रॉय को स्पीडी रिकवरी विश की। वहीं एक फैन ने लिखा- आपको शायद विटामिन की कमी हो गई, अपनी डाइट सही रखिए।
जल्द ही मौनी रॉय पायल देव और जुबिन नौटियाल की म्यूजिक एल्बम में दिखाई दी थीं। जल्द ही बॉबी देओल और अर्जुन रामपाल के साथ फिल्म पेंटहाउस में नजर आएंगी।